**Nena Daconte** é o alcume do proxecto musical da cantante e compositora madrileña Mai Meneses. O nome do grupo está tomado dun personaxe do conto "El rastro de tu sangre en la nieve", de Gabriel García Márquez.

A súa música mestura o pop e o rock clásicos e fala de preocupacións como o amor, a soidade e a procura de ideais.

Historia
--------

Mai Meneses participou na segunda edición do popular concurso de televisión "Operación Triunfo". Na xira OT Mai coñeceu a Kim Fanlo, que formaba parte dos músicos que acompañaban aos mozos de OT2. Logo da xira por toda España e de dous anos de actividade polos pequenos escenarios, decidiron aplicar os arranxos de Kim ás composicións de Mai, e formar **Nena Daconte**.

### He perdido los zapatos (2006)

Nena Daconte
Tras autoeditarse o seu primeiro disco e gravar os seus propios videoclips de *Idiota*, *No eres mi perroe*, unha primeira versión de *Marta*, fixeron o seu debut con dous concertos en salas de concertos de Madrid e Barcelona, aos que acudiron tamén ex compañeiros de Mai en OT. **Para a elaboración do disco contaron coas composicións que Mai realizara desde fai anos.**

A discográfica Universal Music contactou con eles nun dos concertos e asinaron un contrato que derivou na comercialización do disco o 27 de marzo de 2006, engadíndolle un remix de Carlos Jean e masterizándoo de novo en Nova York.

O disco chamouse *He perdido los zapatos*, e como primeiro sinxelo de promoción utilizaron *Idiota*, unha canción sobria que rompía co son que imperaba no mercado musical do momento. Grazas a unha gran campaña de promoción o single escoitouse en todas as emisoras de radio, e ata a saída do disco é anticipada con promocionais de TV. O *Idiota* orixinal é substituída na promoción polo remix de Carlos Jean, ocasión para a cal gravaron un videoclip que mantiña a base do orixinal que rodaron Mai e Kim pola súa conta na primeira escena.

Pero a pesar do crecente éxito de *Idiota*, non é ata a promoción do segundo single, *En que estrella estará*, cando conseguen un enorme impulso nas vendas e as listas de radio, éxito no que foi decisiva a elección como canción oficial da Volta ciclista a España 2006, para a cal gravaron un anuncio publicitario, xunto a Antonio Banderas e o videoclip da canción. O disco chegou a recibir o **certificado de disco de ouro** logo de estar algunhas semanas no top 50, e grazas ao apoio do enorme éxito que supuxo *En que estrella estará* foron denominados como **grupo revelación 2006**.

En 2007 Universal lanza unha edición de luxo de He *perdido los zapatos*, que incluía como bonus tracks versións acústicas de *Engáñame a mi también* e *Pierdo el tiempo*, así como unha versión do tema de Manfred Man "*The Mighty quinn*". Á parte do CD estendido incluía un DVD con videoclips, reportaxes, fotos e entrevistas.

Para esta ocasión decidiron lanzar como terceiro single a canción *Marta*, gravando un novo videoclip, en lugar de utilizar o orixinal que rodaran antes do contrato con Universal Music, e que non se incluíu no DVD da edición de luxo por falta de tempo.

* Foron nomeados para os premios MTV EMA 2006 na categoría Spanish Act, e para os Principales del Año (de 40 Principales) como grupo revelación e mellor videoclip por "Idiota (remix)".
* O seu segundo sinxelo *En que estrella estará* afianzouse co primeiro posto da lista dos 40 principales ata 5 veces sendo dúas delas consecutivas.
* Gañaron o premio **ONDAS** ao grupo revelación do ano e o **Premio Principales** ao grupo revelación do ano.
* O seu disco *He perdido los zapatos* é certificado Disco de ouro por máis de 40.000 copias vendidas en novembro de 2006, chegando ao #18 das listas españolas.
* "*The Mighty Quinn*" foi a canción dun anuncio de **Codorniú** do ano 2006.

Nena Daconte (Barcelona 2011)
### Retales de Carnaval (2008)

O disco saíu á venda o 30 de setembro de 2008 dous anos despois do álbum debut, e titulouse *Retales de carnaval*. En palabras de Mai, "*Co de retallos referímonos ao que queda logo dunha gran festa. E o Entroido simboliza a vida, e estes dous anos, a nivel profesional, foron como pasar por unha gran festa*".

O single elixido para o regreso do grupo foi o tema *Tenía tanto que darte*, estreado primeiro nas radios españolas en agosto deste ano, e sacado á venda en formato dixital o 12 de setembro de 2008. Este disco entrou directamente ao nº 5 das listas de vendas españolas, e o primeiro single converteuse en hit con gran rapidez **alcanzando o nº1 dos 40 Principales** e demais emisoras do país.

O 26 de febreiro foi publicado o videoclip do 2º single, *El Aleph*, gravado en Ciutat Meridiana, (Barcelona).

* *Retales de Carnaval* situouse #5 na súa primeira semana nas lista de PROMUSICAE.
* Foron nomeados nos Premios Principales 2008 como "Mellor grupo" e "Mellor videoclip" (*Tenía tanto que darte*).
* Obtiveron 2 Premios da Música, o de "Mellor canción" e "Mellor vídeo musical", ambas por *Tenía tanto que darte*.
* En dous meses logo de sacar *Retales de Carnaval*, o disco obtivo o **Disco de Ouro**, vendendo máis de 40.000 copias.
* *Tenía tanto que darte* estivo no nº1 dos 40 Principales en dúas semanas, tamén foi nº1 durante 10 semanas en descargas dixitais legais en España, foi a canción española máis vendida por iTunes en 2008 e chegou ao posto 10 no top 40 latino.

Membros
-------

* **Mai Meneses** - Cantante e compositora

Notas
-----

1. ↑  "Copia arquivada". Arquivado dende o orixinal o 05 de febreiro de 2012. Consultado o 29 de xaneiro de 2013.
2. ↑
3. ↑
4. ↑  "Copia arquivada". Arquivado dende o orixinal o 15 de agosto de 2013. Consultado o 29 de xaneiro de 2013.
5. ↑  "Copia arquivada". Arquivado dende o orixinal o 18 de agosto de 2013. Consultado o 29 de xaneiro de 2013.
6. ↑  "Copia arquivada". Arquivado dende o orixinal o 03 de marzo de 2016. Consultado o 29 de xaneiro de 2013.
7. ↑  "Copia arquivada". Arquivado dende o orixinal o 06 de abril de 2013. Consultado o 29 de xaneiro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nena Daconte*** |

### Ligazóns externas

* Web oficial
* Club de fans oficial

|  |  |
| --- | --- |
| Control de autoridades | 
* Wd: Q1524378
* Discogs: 665515
* MusicBrainz: ID
* Songkick: 364107

 |